सोनीपत और करनाल में शताब्दी को नहीं मिल रहे यात्री, पानीपत में यात्री हैं, मांग है...फिर भी स्टॉपेज नहीं मिला
नईदिल्ली और चंडीगढ़ के बीच चलने वाली नॉन-स्टॉप शताब्दी सीएम सिटी करनाल और सोनीपत में रुक रही है, जहां यात्री नहीं मिलते। सोनीपत रुकने वाली शताब्दी में तीन दिन में चंडीगढ़ तक एक यात्री ने सफर किया है। करनाल में इसकी संख्या 4 रही। इसके विपरीत अगर पानीपत में इसका स्टॉपेज दिया जाए तो यहां रोजाना यात्री मिल सकते हैं, लेकिन औद्योगिक शहर पानीपत को शताब्दी का ठहराव नहीं मिला। लोगों की वर्षों पुरानी मांग के कारण सांसद अश्विनी चोपड़ा इस बारे में 9 दिसंबर 2014 को केंद्रीय रेल मंत्री सुरेश प्रभु को पत्र भी लिख चुके हैं। इससे पहले के सांसद डॉ.अरविंद शर्मा ने भी इसके ठहराव के वादे किए थे।
नॉन-स्टाॅप शताब्दी 14 अगस्त, 2015 से करनाल में रुक रही है। वहीं, 25 दिसंबर से इसका ठकराव सोनीपत में भी होने लगा। पिछले तीन दिन में चंडीगढ़ के लिए सिर्फ एक यात्री ने सोनीपत से शताब्दी का सफर किया है। करनाल की स्थिति भी सुखद नहीं है। चंडीगढ़ के लिए तो मुश्किल से ही दो-तीन दिन में एक यात्री मिलता है। वहीं, दिल्ली के लिए औसतन दो यात्री सफर करते हैं। रेलवे अधिकारी संजीव कुमार शाह ने बताया कि तीन दिन में चंडीगढ़ के लिए सोनीपत से सिर्फ एक यात्री मिला है। करनाल से तो मिलता ही नहीं।
शताब्दी के ठहराव में पानीपत इस बार भी छूट गया, जबकि यहां पर यात्री भी अधिक हैं और रेलवे को रेवेन्यू भी अधिक मिलेगा। औद्योगिक नगरी होने के नाते यहां के व्यापारियों को चंडीगढ़ भी जाना पड़ता है, दिल्ली भी। दोनों ही शहर यहां से दूर हैं, इसलिए उद्योगपतियों की यह पुरानी मांग है कि शताब्दी का पानीपत में ठहराव किया जाए। इस संबंध में लोग हमेशा ही पानीपत रेलवे स्टेशन के अधीक्षक धीरज कपूर से भी मिलते रहते हैं।
एसएस ने सांसद अश्विनी चोपड़ा से मुलाकात कर लोगों की मांग के बारे में बताया। उन्होंने बताया कि पानीपत रेलवे स्टेशन भी प्रमुख है। रोजाना करीब 30 हजार से ज्यादा यात्री आते-जाते हैं। रेवेन्यू भी रोजाना 10 लाख रुपए से ज्यादा है। यहां से ही रोहतक जींद साइड की ट्रेन आती आती हैं। ऐसे में यहां पर एक और शताब्दी का ठहराव हो जाए तो बेहतर रहेगा। शताब्दी ट्रेन को यात्री भी मिल जाएंगे।
} सीएम सिटी होने के कारण करनाल को 14 अगस्त को ही स्टॉपेज मिल गया। महिला एवं बाल विकास समाज कल्याण मंत्री कविता जैन और सांसद रमेश कौशिक के कारण सोनीपत को भी 25 दिसंबर को ठहराव मिल गया।
} पानीपतको अब तक शताब्दी का स्टॉपेज नहीं मिल पाया है। लोगों का कहना है कि जनप्रतिनिधि अगर मांग को लगातार उठाएं तो शताब्दी का ठहराव हो सकता है।
}अब तक पानीपत में दिल्ली से कालका जाने वाली एक ही शताब्दी ट्रेन का ठहराव है। दिल्ली से कालका की ओर जाते समय यह पानीपत में सुबह 8:40 बजे रुकती है, वहीं शाम को कालका से दिल्ली जाते समय 8:30 बजे रुकती है।
चंडीगढ़ की ओर
एक्सप्रेस3 घंटे और शताब्दी 2 घंटे में पहुंचाती है। पानीपत से छह शताब्दी गुजरती हैं, रुकती सिर्फ एक ही है।
दिल्ली की ओर
पैसेंजरको 2.30 घंटे लगते हैं। एक्सप्रेस 1.50 घंटा और शताब्दी 1.15 घंटे में दिल्ली पहुंच जाती है।
चंडीगढ़ का सफर करने वाले पानीपत के यात्रियों का एक घंटा बचेगा। वहीं दिल्ली 1 घंटे 15 मिनट में पहुंच सकेंगे।
awa_Deva hin_Deva awa_Deva hin_Deva hin_Deva awa_Deva hin_Deva awa_Deva awa_Deva hin_Deva awa_Deva hin_Deva hin_Deva